Øyvind Gimse

Øyvind Gimse (født 1968) er en norsk cellist, utdannet ved Norges musikkhøgskole og Hochschule für Musik und Darstellende Kunst i Wien.

Han var solocellist i Trondheim Symfoniorkester (1991–97), var med i Det Norske Kammerorkester (1988–2001) og har gjestet som solocellist i Kringkastingsorkestret og Stavanger Symfoniorkester.  Gimse var kunstnerisk leder for TrondheimSolistene fra 2002 til 2017,Adresseavisen, 30. august 2016, side 35. og de har sammen turnert store deler av Europa, i tillegg til USA, Sør-Amerika og Asia. Samarbeidet mellom TrondheimSolistene/Gimse og plateselskapet 2L har resultert i til sammen 7 GRAMMYnominasjoner til ensemblets fem innspillinger. Med broren Håvard Gimse piano, ga han ut T. Tellefsen – Chopin (Niente/Sonor Records, 2001). Han har samarbeidet med Anne-Sophie Mutter (Vivaldi – Four seasons, Deutsche Grammophon, 1999), og vært med i samtidsmusikkgruppen ter Jung Sekstett (Hexa, Hemera Music, 2000).

Gimse er førsteamanuensis ved Institutt for musikk ved Norges teknisk-naturvitenskapelige universitet (1998–). Har har også hatt gjesteundervisning i Danmark, Polen, Spania, Sør-Afrika, Brasil og Vietnam. Gimse har innehatt Statens arbeidsstipend for yngre etablerte kunstnere og har gjestet de fleste større, norske kammermusikkfestivaler. Han spiller på en Francesco Goffriller (1735) utlånt fra Sparebankstiftelsen/Dextra Musica. For sin innsats for Trondheims kulturliv ble han tildelt Trondheim kommunes kulturpris for 2013.

I 2011 ble Trondheimsolistene ved dirigent Øyvind Gimse tildelt spellemannsprisen i klassen klassisk musikk.

Han er bror av musikeren Håvard Gimse.

Referanser

 Eksterne lenker  

Kategori:Norske cellister
Kategori:Førsteamanuenser ved NTNU